„În zona pietonală, semnalizată ca atare, conducătorul de vehicul poate intra numai dacă locuieşte în această zonă sau prestează servicii publice „din poartă în poartă” şi nu are altă posibilitate de acces. Acesta este obligat să circule cu viteza maximă de 5 km/h, să nu stânjenească ori să împiedice circulaţia pietonilor şi, dacă este necesar, să oprească pentru a permite circulaţia acestora”, se stabilește prin Art. 159 din legea 195/2002.
Așadar, șoferii, dar și administratorii acestor spații sunt obligați să respecte această limită de viteză și să circule cu atenție sporită în zona respectivă, potrivit șoferidinromania.
Ce faci dacă ai făcut accident în parcarea unui magazin?
În cazul unui accident produs în parcarea unui magazin, se aplică aceleași reguli ca în cazul unui drum public.
Dacă în incident au fost implicate doar două vehicule și nu a fost nimeni rănit, poate fi încheiată o constatare amiabilă. Dacă există victime sau avarii grave, este necesară prezența poliției.